NaiveNeuron/SloPal huggingface dataset:
Grendel, Gábor, podpredseda NR SR (2020-07-23):
Kolegyne, kolegovia, ďakujem vám za účasť a vyhlasujem 10. schôdzu za skončenú. (Rokovanie 10. schôdze NR SR sa skončilo o 05.03 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 189
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 60 poslancov, proti 31 poslancov, zdržalo sa 46 poslancov. Konštatujem, že tieto návrhy poslankýň neboli schválené.
Paška, Pavol, predseda NR SR (2013-09-17):
Asi nie. Potom, dobre? Prerušujem rokovanie, budeme pokračovať večer o 19. hod.
Klus, Martin, podpredseda NR SR (2019-10-17):
Pán poslanec, budem vás ukončiť. Ďakujem pekne. Vypršal vám, bohužiaľ, čas.
Hort, Milan, podpredseda NR SR (2010-12-02):
Pán podpredseda, môžete, nech sa páči.
I. Radičová, ministerka práce, sociálnych vecí a rodiny SR: (2005-10-27):
Na úvod. Ľudia, ktorí mi tvoria poradný tím, sú nasledovní k dnešnému dňu. Pre oblasti sociálnych služieb a integrovaných služieb je to pani Helena Wolleková. Pre oblasť zdravotne postihnutých a integrácie zdravotne postihnutých je to pani Katarína Szabová. Pre oblasť náhradnej rodinnej starostlivosti a rodiny je to pán Marek Roháček. Pre oblasť, aby som niekoho nezabudla, práv dieťaťa je pán Peter Guráň. A môžem pokračovať, tím tvorí desať ľudí. Nechcem zaťažovať. A pre oblasť dôchodkovej reformy je to pán Kaník, aby som nezabudla pre dávky je to napríklad pán Sulík, s ktorým máme protikladné názory. Pán Kaník je na ministerstve z troch dôvodov. Ku štandardnej politickej kultúre patrí aj kontinuita. Pán Kaník je jedným z hlavných autorov dôchodkovej reformy. Najlepšie ju pozná z vnútra a ja pre svoje návrhy a rozhodovanie potrebujem počuť argumenty, prečo sa v istom okamihu rozhodol tak, ako sa rozhodol. Po druhé, sú nedokončené legislatívne kroky v súvislosti s dôchodkovou reformou a chýba naozaj vážna vec, tzv. sekundárna legislatíva, ktorá je v štádiu prípravy. Pán Kaník vedie tím, zodpovedá za tím pracovný na prípravu tejto legislatívy. Po tretie, dovoľte, aby som vedela rozhodovať zodpovedne za seba a prosím vás, aby ste pomeriavali to, čo urobím mojimi konkrétnymi výstupmi, a nie vašimi pocitmi. Ďakujem. (Potlesk.)
Borec, Tomáš, minister spravodlivosti SR (2015-06-25):
Ja som odpovedal, toto zahŕňa presne túto odpoveď. Keďže som v ťažšej pozícii, pán poslanec, keďže odpovedám vám na otázky prostredníctvom, keďže nie som ja adresát, tak, prosím, majte so mnou aj zľutovanie. Ďakujem pekne.
Šeliga, Juraj, podpredseda NR SR (2020-09-25):
Pán poslanec Vons.
Laurenčík, Milan, podpredseda NR SR (2021-09-17):
Prosím, prezentujme sa a hlasujme o postúpení návrhu do tretieho čítania ihneď. (Hlasovanie.) Prítomných 135, za 125, proti 8, zdržal sa 1, nehlasoval 1. Konštatujem, že sme schválili postúpenie návrhu do tretieho čítania. Sme teda v treťom čítaní a otváram rozpravu v rámci tohto čítania. Pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Teraz pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Laššáková, Jana, podpredsedníčka NR SR (2013-04-16):
Pán poslanec Jarjabek.
V. Veteška, podpredseda NR SR: (2003-03-06):
Ľ. Lintner, poslanec: Ďakujem za slovo, pán podpredseda. Pani poslankyňa Navrátilová, ja som nepodpísal zvolanie schôdze, že je za ňou nejaký, pokiaľ som dobre zachytil, „magor“, ale podpísal som preto, že je za ňou korupcia a rozprávanie o korupcii, a opakujem to, čo som povedal v závere vystúpenia, nie preto, aby som rozvracal koalíciu, ale aby sa proti koalícii tá korupcia nezneužívala, aby sme zmenili postoje, lebo pokiaľ budú také postoje, ako sme si vymenili názory s pánom vicepremiérom, lebo to nie je o to, že či je nejaké, v súčasnosti, v týchto chvíľach, teraz keď je 10.57, 6. marca, či sú nejaké dôkazy voči napríklad šéfke daňového riaditeľstva, ale už persóna z pohľadu, toho, kde bola pred tým, jednoducho, to je to, že až kým budem mať dôkazy? To je spôsob vymenovania, čiže len v tom je rozdiel, keby sme ukázali, že postupujeme ináč, tak tie podozrenia budeme odblokovávať. Ďakujem.
Laurenčík, Milan, podpredseda NR SR (2021-09-17):
Ďakujem. Prosím, zaujmite miesto pre navrhovateľov. Ja teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Karolovi Kučerovi. Nech sa páči.
V. Veteška, podpredseda NR SR: (2006-02-24):
J. Cuper, poslanec: Ďakujem pekne, pán predsedajúci. Ja chcem reagovať na vystúpenie pána poslanca Mečiara v tých častiach, kde hovoril o vzťahu globalizácie kultúry a jej podstaty v národnom štáte, kde aj tkvie. V každom prípade za vlády alebo za vlád Vladimíra Mečiara a za vlády alebo za vlád, v ktorých bola aj Ľudová strana – Hnutie za demokratické Slovensko sa dbalo na to heglovské, že štát sa rovná kultúra. Štát je výdobytkom civilizačných postupov ľudstva a vždy produkoval, alebo lepšie povedané produkovala ho istá kultúra. Dnes tieto reformné vlády Mikuláša Dzurindu sa riadia bezbrehým liberalizmom aj v oblasti kultúry alebo ponímania kultúry a jej odštátňovania a nahrádzajú ju akýmsi regionalizmom. Chcem vám všetkým povedať, že si treba kúpiť občas aj nejakú publikáciu o globalistických a antiglobalistických tendenciách aj v oblasti kultúry a tam sa dočítate, že podstata kultúry alebo štátnej kultúry, štátom dotovanej kultúry nestratila na svojom význame, pretože jej likvidáciou likviduje štát samu svoju podstatu, a tak tomu bolo vždy v dejinách, že štát mal vlastnú kultúru, vlastnú civilizáciu, ktorá ho vlastne aj živila, a tým ho vlastne aj filozoficky oprávňovala na existenciu. Takže asi toľko som chcel povedať k tomu, ostatné dopoviem vo svojom vystúpení. Ďakujem pekne.
Kučera, Karol, poslanec NR SR (2023-03-17):
No, Braňo, pokiaľ si bol preč, tak tu prebiehala pomerne kultivovaná v kľude debata, ja si myslím, že táto téma spájala toto plénum skorej, teraz si sem vletel, zrejme zo včera do rána ti niekto zavolal, že áno, toto môže byť nejaký problém, tak si to tak zase nafúkol, ten problém (potlesk), že ako sa to, ako sa to opäť nedá riešiť, ale naozaj je veľa spôsobov, veľa riešení, ako sa to dá. Dokonca nový štátny vzdelávací program, ak by si si to možno pozrel a naštudoval, zrejme o ňom moc nevieš, práve, práve zosúlaďuje tie disponibilné hodiny tak, aby v každom ročníku boli dve. Takže aj v tom štvrtom ročníku, čo si teraz povedal, že súčasný stav je tam, že tam je len jedna, tak aj v tom štvrtom ročníku, čo už bude druhý cyklus, teda po tom novom, sú dve hodiny disponibilné, čiže dá sa to tam riešiť. Ale to sa dá riešiť aj inými spôsobmi, nielen teda tým, že sa fixne zrovná disponibilná hodina. Áno, dá sa to riešiť aj tak, že sa, ak sa odborníci zhodnú, že treba, niekde sa dá ubrať hodina, aj takým spôsobom sa to dá riešiť. Lebo však vieme, že keď sa s tým vysporiadali iné štáty, ktoré majú päť hodín telesnej výchovy, tak my sa zase len na to pozeráme tak, že ako sa to nedá urobiť a hľadáš spôsob. Hádžeš sa tu naozaj už o zem, to musím povedať, že len hádžeš, hľadáš spôsob, ako sa to nedá spraviť.
Kaník, Ľudovít, poslanec NR SR (2015-11-26):
Ďakujem, pán podpredseda. V súlade s § 73 zákona o rokovacom poriadku som bol opäť určený Výborom Národnej rady pre sociálne veci za spravodajcu k tomuto návrhu zákona. V menovanom súvise si dovolím predložiť informáciu k tomuto návrhu. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc preto z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1809 z 26. októbra 2015 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 21. januára 2016 a gestorský výbor do 22. januára 2016. Pán podpredseda, skončil som, a preto otvorte, prosím, všeobecnú rozpravu.
Bugár, Béla, podpredseda NR SR (2016-06-16):
Vážené panie poslankyne, páni poslanci, žiadam vás, aby ste zaujali svoje miesta, za chvíľočku príde pán prezident Slovenskej republiky. Vážená Národná rada prichádza prezident Slovenskej republiky. (Príchod prezidenta SR Andreja Kisku v sprievode predsedu NR SR Andreja Danka za zvukov prezidentských fanfár.)
Frešo, Pavol, poslanec NR SR (2012-12-12):
Ďakujem veľmi pekne, pán predseda. Vážený pán predseda, vážený pán minister, vážené dámy, vážení páni, áno, je pravda, že je to mnoho hodín, čo sa rozpráva nielen o rozpočte, ale čo rozprávame aj o daňových zákonoch, o negatívnych zmenách v daniach, to znamená, zrušenie rovnej dane, aj čo rozprávame o zrušení vlastne druhého piliera, ktorý z veľkej časti financuje vašu konsolidáciu, aj čo rozprávame ohľadne Zákonníka práce. Hovoríme o tom preto, lebo všetky tieto zákony predznamenávajú tento zákon roka, to znamená štátny rozpočet. Istým spôsobom výrazne ovplyvňujú politiku, hospodársku politiku, ktorú táto krajina robí voči svojim ľuďom. A tu treba povedať a znova podčiarknuť, že to, prečo sedíme v tejto rokovacej sále... (Ruch v sále.) Pán kolega, aspoň vy, aspoň vy. To, prečo sedíme v tejto rokovacej sále, sú podmienky, ktoré na Slovensku nastavujeme. To znamená, ľudia nás sem poslali ako demokraticky zvolených svojich zástupcov. A my sme povinní, aby sme aj v čase krízy, ale aj kedykoľvek inokedy, prijímali zákony, a rozpočet je takýmto zákonom, ktoré výrazným spôsobom uľahčia ľuďom fungovanie v tejto krajine. Jedna vec je možno ideológia, jedna vec je možno to, že sa tu hráme s číslami, a ktoré si každý vysvetľuje inak, ale druhou vecou je, aký to bude mať dopad na ľudí samotných. Ja si myslím, že tých prameňov, ktoré upozorňujú na to, aké sú riziká tejto hospodárskej politiky, ktorá je nadefinovaná aj v tomto štátnom rozpočte, aj v tých súvisiacich zákonoch, bolo... (Ruch a znelky mobilov v sále.) Pán predseda, ja sa neviem naozaj nejak sústrediť.
P. Hrušovský, predseda NR SR: (2004-12-09):
(Hlasovanie.) 139 prítomných, 138 za, 1 proti. Návrh sme schválili. Ďakujem, pán poslanec.
Krajniak, Milan, minister práce, sociálnych vecí a rodiny SR (2020-05-12):
Vážený pán podpredseda, vážené dámy a páni, chcel by som informovať o štyroch takých oblastiach, ktoré tento zákon rieši. Prvá vec je lekárska posudková činnosť. My sme zmenili asi pred mesiacom zákon tak, že aj deti nad 12 rokov, od 12 do 18, ktoré potrebujú, majú dlhodobo zhoršený zdravotný stav a potrebujú, aby rodičia s nimi boli doma, tak sme umožnili, aby aj tieto deti dostávali alebo na tieto deti bola vyplácaná tzv. karanténna OČR-ka, ale nemali sme v zákone žiadnu možnosť, aby to mohlo byť preskúmané. To znamená, aby nejaký lekársky, posudkový lekár vedel stanoviť v prípade potreby, že teda naozaj ten zdravotný stav je dlhodobo zhoršený. Čiže zavádzame túto možnosť. Po druhé. SZČO, ktorí podali do 31. 3. daňové priznanie, tak od 1. 7. Sociálna poisťovňa stanovuje výšku odvodov. Lenže my máme posunutý ten termín tých dodatočných daňových priznaní do doby skončenia krízy a dovtedy je aj umožnené podávať opravné daňové priznania. Čiže Sociálna poisťovňa by v niektorých prípadoch nemala vlastne spôsob, ako vypočítať týmto ľuďom odvody, a asi by sme nechceli, aby platili tie vyššie odvody z minulého roka, keď teraz je situácia úplne iná, takže stanovujeme tú možnosť tak, že po skončení krízy do dvoch mesiacov Sociálna poisťovňa na základe informácií z finančnej správy vypočíta predpis výšky odvodov. Po tretie. Zmrazujeme cestovné náhrady a rovnako aj náhrady stravného. Prerokoval som to aj s prezidentom Konfederácie odborových zväzov pánom Magdoškom. Takže to je tretí návrh. Štvrtý návrh sa týka služieb zamestnanosti, a to je, poviem to na príklade: máme dobrovoľnícku činnosť v súvislosti s touto krízou. Doteraz to bolo zadefinované tak, že príspevok pre týchto dobrovoľníkov mohol byť vyplácaný iba šesť mesiacov. My predlžujeme tento termín na 12 mesiacov, aby aj tí, ktorí už dnes pracujú, a vypršal im – niektorým organizáciám, napríklad, čo ja viem, Červenému krížu a ďalším, nazvime to, že neziskovým organizáciám -, vypršal ten termín šiestich mesiacov, tak aby tých dobrovoľníkov mohli nejakým spôsobom odmeniť aj ďalej. Ďalšia vec, ktorú robíme, posledná, je tá, že my sme počas tejto COVID-krízy predĺžili lehotu pre cudzincov, ktorí mali povolenie na pobyt, aby nemuseli v tomto čase si ho obnovovať, ale proste tá lehota im spočinie, až na obdobie po kríze a robíme to isté, čo sa týka pracovného povolenia. To znamená, ak tu majú povolenie na pobyt, tak to pracovné povolenie, ktoré je na to naviazané, bude platiť až do obdobia po kríze a vtedy si ho budú musieť obnoviť. Ďakujem, to je všetko.
Jurinová, Erika, podpredsedníčka NR SR (2012-09-11):
Ďakujem. Chcete ešte, reakcia na faktické poznámky? Chcete, pán poslanec? Nech sa páči.
Žiga, Peter, podpredseda NR SR (2024-06-12):
Vyhlasujem všeobecnú rozpravu za skončenú. Pani navrhovateľka chcete ešte? Pán spravodajca? Prerušujem rokovanie o tomto bode programu. Máme ešte štyri-päť minút. Prednesiete ďalší, alebo preruším? (Reakcia poslankyne.) Tak vyzerá, že je tu váš návrh. Dobre, teraz nasleduje prvé čítanie o návrhu poslankyni Lucii Plavákovej, Simony Petrík, Beáty Jurík a Zuzany Števulovej na vydanie zákona, ktorým sa mení a dopĺňa zákon Národnej rady Slovenskej republiky č. 300/´93 o mene a priezvisku v znení neskorších predpisov, ktorým sa mení a dopĺňajú niektoré ďalšie zákony. Návrh zákona je pod tlačou 240, návrh na jeho pridelenie na prerokovanie výborom je v rozhodnutí č. 246. Pani poslankyňa Plaváková tu nie je, preto sa pýtam, pani poslankyňa Jurík, či idete uviesť tento zákon, lebo nikoho iného tu z navrhovateľov nevidím. (Reakcia z pléna.) Pýtal som sa vás, keď ste stáli, či otvorím bod, teraz keďže tu ni... (Reakcia z pléna.) Žiaľ, keďže žiaden z predkladateľov tu nie je, musím nechať prepadnúť tento bod a prerušujem rokovanie parlamentu do zajtra do deviatej hodiny. Pekný večer vám prajem. (Prerušenie rokovania o 18.57 hodine.) 180
Blaha, Ľuboš, podpredseda NR SR (2024-01-19):
Pani poslankyňa Mária Kolíková.
Fico, Robert, podpredseda NR SR (2010-10-19):
Na vystúpenie pani poslankyne sú štyri faktické, päť faktických poznámok. Končím možnosť prihlásiť sa s faktickými poznámkami. Pán poslanec Blanár, nech sa páči.
Sopko, Miroslav, poslanec NR SR (2019-10-17):
Ďakujem za slovo, pán predsedajúci. Ďakujem za toto vystúpenie mojej poslaneckej kolegyni, bolo zo srdca, bolo to dostatočne, myslím, že nielen cítiť, ale aj počuť. Pôvodne som chcel k tomu povedať to, že aj ja mám osobné skúsenosti aj ako učiteľ z práce s deťmi, hlavne s deťmi, najmä s týmito deťmi, a podeliť sa s vami o tieto skúsenosti, ale urobím to trošku inak, skôr pôjdem možno aj tou, v tých šľapajach, ktoré tu ona naznačila, skúsim to cez tie emócie. Pretože naozaj z tohto miesta chcem požiadať o podporu tohto návrhu všetkých tých, ktorí sa, ktorí si myslia, že nie je to potrebné, to urobiť. Ak sa považujeme za civilizovanú spoločnosť, ak sa považujeme za tak vyspelú spoločnosť, ktorá vníma potreby tých najslabších, tí, ktorí sú odkázaní na tú pomocnú ruku, tak žiadne výhovorky nemôžu byť, nemôžu byť! Jednoducho kto chce, hľadá riešenia, kto nechce, hľadá dôvody, prečo určité riešenia nepodporiť. Čiže je to na našej osobnej momentálne zodpovednosti, nehľadajte za tým žiadnu politiku, vážení. Ak toto nedokážeme podporiť a nevedieme, nevieme vyjsť v ústrety ľudí, ktorí padajú na ústa, ktorí strácajú jednoducho dych, ktorí už jednoducho často nevládzu, odporúčam každému, aby našiel vo svojom okolí týchto ľudí, ono ich pribúda a budú, bude ich pribúdať, pretože neriešenie problému ho vždy znásobuje a vidíme ho potom častejšie okolo seba. Preto buďme civilizovanou spoločnosťou a pomôžme týmto ľuďom, najmä tým deťom, ktorí to potrebujú, pretože toto je to, prečo máme byť v politike, aby sme robili a prijímali riešenia, ktoré ľuďom pomáhajú.
Ďuriš Nicholsonová, Lucia, podpredsedníčka NR SR (2018-09-14):
Jedna faktická poznámka na vaše vystúpenie, pán poslanec Sopko. Končím možnosť prihlásiť sa. Pán poslanec Kotleba.
Ďuriš Nicholsonová, Lucia, podpredsedníčka NR SR (2016-11-29):
Pani poslankyňa Blahová, chcete reagovať? Nech sa páči.
Danko, Andrej, podpredseda NR SR (2024-10-02):
Jasné. Rozprávkový záver oceňujem. Nech sa páči, pán poslanec Sabo, s faktickou.
Kollár, Boris, predseda NR SR (2021-10-07):
Hlasujeme o druhom pozmeňujúcom návrhu pána poslanca Kyselicu. Prosím, prezentujme sa a hlasujeme. (Hlasovanie.) Prítomných 126 poslancov, za 79, proti 43, zdržali sa 4. Návrh sme schválili.
Glváč, Martin, podpredseda NR SR (2019-06-26):
Ďakujem. S faktickou poznámkou nikto. Končím možnosť prihlásiť sa. Ďalší, pán poslanec Dostál, nech sa páči.
Figeľ, Ján, podpredseda NR SR (2015-11-13):
S reakciou, nech sa páči, Daniel Lipšic.
B. Bugár, podpredseda NR SR: (2002-07-02):
M. Ftáčnik, poslanec: V poriadku, dobre.
Žitňanská, Jana, poslankyňa NR SR (2014-02-11):
Ďakujem veľmi pekne. Vážená pani predsedajúca, dámy, páni, táto novela je veľmi krátka, je stručná, v zásade hovorí o tom, že fakultatívnosť rozhodnutí pri prideľovaní peňazí na asistentov by sa zmenila na obligatórnosť. V krátkosti vysvetlím. V súčasnosti text zákona znie, že ministerstvo môže prideliť finančné prostriedky na asistentov učiteľa a chcem ho nahradiť teda slovom „pridelí“. Ja v rozprave poviem viacej. Možno len na úvod, takto pred dvomi mesiacmi, keď si spomeniete, bola diskusia v parlamente o budúcoročnom, teda o tohtoročnom štátnom rozpočte, kedy som vystúpila so štyrmi pozmeňujúcimi návrhmi, ktoré navrhovali, odkiaľ presunúť peniaze potrebné na dofinancovanie asistentov učiteľa, a vtedy minister Kažimír na moje veľké prekvapenie vystúpil pozitívne s tým, že dáva verejný prísľub, že peniaze na asistentov učiteľa sa nájdu, že on teda garantuje a dáva verejný prísľub, že tieto peniaze ministerstvo školstva dostane. A teda vyplývajúc z tohto jeho verejného prísľubu, som pripravila novelu zákona, ktorá by tento sľub, že každé dieťa, ktoré splní požiadavky alebo podmienky, dostane peniaze na asistenta učiteľa. Čiže ja de facto len napĺňam aj takto v zákone prísľub ministra Kažimíra. Budem rada, keď budeme môcť aj v rozprave si k tomu ešte povedať viacej. Ďakujem.
Kamenický, Ladislav, poslanec NR SR (2018-12-04):
Ja vás už nebudem zdržiavať. Ja sa chcem poďakovať všetkým za, za korektnú rozpravu a myslím, že bola vecná. Takisto pánovi ministrovi, že to s nami vydržal. A len jedna informácia, o rozpočte budeme hlasovať zajtra o 11.00 hod. Ďakujem.
Zmajkovičová, Renáta, podpredsedníčka NR SR (2014-06-03):
Pán poslanec Fronc.
Kollár, Boris, predseda NR SR (2023-02-16):
S ďalším procedurálnym pán poslanec Pčolinský.
Lukáč, Jozef, poslanec NR SR (2021-03-30):
Ďakujem za slovo. Pán predsedajúci, dajte hlasovať o uznesení Národnej rady Slovenskej republiky, ktorým sa schvaľuje zmena Štatútu Štátnej komisie pre voľby a kontrolu financovania politických strán.
P. Markovič, poslanec: (2007-05-17):
Ďakujem.
Paška, Pavol, predseda NR SR (2012-11-06):
Hlasujeme. (Hlasovanie.) 134 prítomných, 16 za, 78 proti, 39 sa zdržalo, 1 nehlasoval. Návrh sme neschválili a nebudeme pokračovať v rokovaní. Chcem vás, dámy a páni, upozorniť, že napriek tomu, že sme mali dohodu a existuje ešte aj tretí poslanecký návrh novely tohto zákona od pána poslanca Kaníka, ktorý nebol prítomný, že budeme ešte raz rokovať o návrhu až na konci programu tejto schôdze a takisto budeme hlasovať po prerokovaní. Pán poslanec Abrhan uvedie hlasovanie v prvom čítaní o návrhu poslanca Jozefa Viskupiča na vydanie zákona č. 618 o autorskom práve. Je to tlač 209. [Hlasovanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov , tlač 209.]
Bugár, Béla, podpredseda NR SR (2017-10-13):
Nech sa páči, prezentujme sa a hlasujme. (Hlasovanie.) Prítomných 134 poslancov, za 101, proti 5, zdržalo sa 27 poslancov, 1 nehlasoval. Konštatujem, že návrh sme postúpili do druhého čítania. Nech sa páči výbory.
Petrík, Simona, poslankyňa NR SR (2017-05-19):
Ďakujem pánovi Mihálovi za podporu, podporné slová. Ja len ešte k tej administratívnej časti doplním, keďže sme to diskutovali na ministerstve. Naozaj to bude nejaká tá administratívna záťaž nielen na tých zamestnávateľov, ale aj na tú Sociálnu poisťovňu, ktorá bude musieť riešiť ako keby dvakrát podanie žiadosti o OČR-ku od dvoch rodičov. Ale úprimne vám poviem, mne to prišlo až smiešne, že sa o tom naozaj rozprávame, pretože to je minimum, čo sa vyžaduje pri takejto nejakej úprave, a táto krajina funguje administratívne na oveľa zložitejších princípoch pri iných situáciách. Včera som si bola podať žiadosť o príspevok na starostlivosť o dieťa a poviem vám, tak to bol zážitok, toľko papierov som pokope už dávno nevidela, ktoré som musela vyplniť, a to boli papiere, ešte ktoré, ja som ešte priniesla vyplnené papiere so sebou, čo som si myslela, že to už mám teda, ale nie. Takže pokiaľ sa tu bavíme o nejakej administratívnej záťaži, to považujem za veľmi chabý argument a v tejto situácii naozaj irelevantný. Takže toľko. Ďakujem.
Danko, Andrej, predseda NR SR (2018-03-23):
Vážené panie poslankyne... (Ruch v sále.) Poprosím o kľud v rokovacej sále. Vážené panie poslankyne, vážení páni poslanci... (Sústavný ruch v sále.) Ešte raz poprosím o kľud v rokovacej sále, páni poslanci, panie poslankyne. Otváram 30. schôdzu Národnej rady Slovenskej republiky. Prosím, aby sme sa pred začatím rokovania prezentovali stlačením hlasovacieho tlačidla. (Reakcie z pléna.) Poprosím, páni poslanci, poslankyne, vytiahnite všetci hlasovacie karty, skúsime ešte raz. Poprosím vymazať hlasovanie. Skúsime to ešte raz. (Prezentácia.) Zisťujem, že je prítomných 123 poslancov. Teda Národná rada je schopná sa uznášať. Na 30. schôdzi Národnej rady Slovenskej republiky budú overovateľmi poslanci Stanislav Kmec a Peter Pčolinský, náhradníčkami budú poslankyne Katarína Cséfalvayová a Silvia Shahzad. Na dnešnom rokovacom dni o ospravedlnenie požiadali pani poslankyňa Macháčková a pani poslankyňa Milanová. Schôdza bola zvolaná podľa § 107 ods. 1 zákona o rokovacom poriadku na základe návrhu vlády Slovenskej republiky, aby v zmysle svojej ústavnej povinnosti predstúpila pred Národnú radu Slovenskej republiky, aby v zmysle povinnosti predstúpil pred Národnú radu Slovenskej republiky predseda vlády a predniesol Programové vyhlásenie vlády a požiadal o vyslovenie dôvery. Programové vyhlásenie vlády má parlamentnú tlač 913. Do Národnej rady bolo doručené včera. Ihneď bolo zverejnené na webovom sídle Národnej rady a taktiež bolo doručené všetkým výborom. Keďže je potrebné, aby Národná rada bola v plnom počte, na úvod schôdze je zaradené nastúpenie náhradníkov, zloženie ústavou predpísaného sľubu a zmeny vo výboroch. Návrh programu schôdze je uvedený v pozvánke. Pristúpime k schvaľovaniu programu 30. schôdze . Teraz vás prosím, pani poslankyne, páni poslanci, ktorí ste sa prihlásili, aby ste predniesli svoje návrhy na zmenu alebo doplnenie programu. Jediný prihlásený je pán poslanec Matovič, nech sa páči.
Paška, Pavol, predseda NR SR (2013-09-03):
Ďakujem, pani spravodajkyňa. Otváram rozpravu. Nemám písomnú prihlášku. Dávam možnosť prihlásiť sa ústne. Pán poslanec Sulík. Končím možnosť sa prihlásiť.
Krúpa, Juraj, poslanec NR SR (2022-10-21):
Ďakujem veľmi pekne. Pán poslanec, k tým Patriotom znova. Tie tu ostanú dovtedy, dokedy nebudeme schopní si vybudovať vlastnú protivzdušnú obranu, ktorú sme mali v systéme S-300 veľmi limitovanú. To bol perimeter 75 kilometrov, hej? Čiže ten naozaj nechránil ani Bratislavu, aby nám to bolo jasné. A takisto to bol systém, ktorý zakaždým, keď bolo treba ho nasadiť, tak to trvalo niekoľko hodín, kým sa vôbec akože bol schopný nasadiť, aby všetko fungovalo, lebo sa to išlo rozpadnúť. Čo sa týka toho aerpolicingu, no tak ten aerpolicing zo strany či už Českej republiky, alebo Poľska bude poskytovaný na zhruba rok alebo rok a pol, dovtedy, dokedy neprídu prvé F-16. Čiže to je dočasné riešenie. A zbavili sme sa ruskej závislosti a nemusíme už im platiť tie milióny, ktoré sme im platili, ktoré nás vychádzali ročne okolo 50 miliónov. A čo sa týka, a toto je oveľa lacnejšie riešenie. Toto je oveľa lacnejšie riešenie, tento aerpolicing, pretože platíme či už Čechom, alebo Poliakom len vtedy, keď sú nad naším vzdušným priestorom. Čiže nás to vyjde oveľa-oveľa lacnejšie. No a tie, čo sa tam všetko vyváža a tak ďalej, no tak áno, teraz produkcia nabehla aj v zbrojárskom priemysle na Slovensku a väčšina, čo sa vyváža, je, samozrejme, munícia. Boli tam pohonné hmoty a tak ďalej. Poviem vám na rovinu, že my sme sa zbavili normálne že starej munície a dopĺňame sklady novou muníciou. Takže myslím si, že vôbec nie sme na tom stratoví. A, pán Saloň, len jedna vec, aj keď máte biedne roky, keby ste mali systém, že by sa postupne napĺňali nejaké plány, modernizačné a tak ďalej, tak aj s obmedzenými zdrojmi by ste to vedeli robiť, ale nič sa v tom vtedy nerobilo, to si uznajme na rovinu. Ďakujem.
Érsek, Árpád, minister dopravy a výstavby SR (2017-05-18):
Ďakujem za slovo. Vážený pán poslanec, Ministerstvo vnútra Slovenskej republiky v spolupráci s ústrednými orgánmi štátnej správy, ako aj odborníkmi priebežne posudzuje a konzultuje kvantitu a kvalitu vykonávaných činností zamestnancami jednotlivých odborov okresných úradov. Od roku 2013 doteraz boli zvýšené platové tarify 54 zamestnancov okresných úradov, z ktorých pôsobnosti prešli aj zrušené špecializované štátne správy. Zmeny sa týkali najmä zamestnancov katastrálnych odborov, starostlivosti o životné prostredie, cestnej dopravy a pozemných komunikácií a pozemkových a lesných odborov. Na katastrálnych odboroch sa zvýšenie platových tried dotýkalo zamestnancov vykonávajúcich vkladové konanie a úradné overovanie. V súčasnosti z dôvodu účinnosti zákona č. 55/2017 Z. z. o štátnej službe a o zmene a doplnení niektorých zákonov sa upravuje v informačnom systéme ministerstva vnútra zaradenie štátnych zamestnancov do nových platových tried. Súčasne sa zaoberá problémom odmeňovania zamestnancov okresných úradov s cieľom úpravy platov jednotlivých zamestnancov tak, aby došlo k vyrovnaniu rozdielov v rámci jednotlivých odborov okresných úradov. Ďakujem, skončil som.
B. Bugár, podpredseda NR SR: (2001-12-14):
Pani poslankyňa Tóthová.
Lipšic, Daniel, poslanec NR SR (2015-02-18):
Ja by som len doplnil. Tá kauza je závažná práve tým, že vysvetlenie ministra o tých 600 tisícoch korún je proste strašne nedôveryhodné. Je zjavné, že teda nehovorí pravdu, keď hovorí, že bol jediný disponent, a preto nemohol nový akcionár to vložiť, to je absolútna lož. A prečo to, prečo to robí? Prečo takýmto úplne triviálnym spôsobom nehovorí pravdu? Lebo podľa mňa si nevie vymyslieť nič iné, ako by zdôvodnil, že sa ešte angažoval vo firme, ktorá mu formálne nepatrila, lebo tá pôžička bola poskytnutá už v čase, keď formálne firma bola vlastnená tou schránkovou firmou v Curaçao. To je problém. To je hlavný problém. Pretože potom by platil variant B, že minister v skutočnosti je doteraz vlastníkom tej firmy. Preto vznikla legenda o 600 tisícoch od nového akcionára, ktorá je úplne nevieryhodná. Lebo ak by bola tá verzia vierohodná, tak to ten akcionár mohol poslať na účet firmy sám alebo na účet súdu pre ten účel, keďže išlo o súdne trovy. Prečo by to cez pána Pavlisa posielal? To je absolútna nepravda. Takže tá legenda, ktorá je takto nedôveryhodná, vznikla podľa mojej mienky preto, že je dosť pravdepodobné, že platí variant B, a ten variant B znamená, že minister Pavlis je dodnes reálnym spolumajiteľom tejto spoločnosti.
B. Bugár, podpredseda NR SR: (2005-05-25):
Prerušujem rokovanie o tomto bode programu. Pán poslanec, máte slovo.
B. Bugár, podpredseda NR SR: (2005-02-03):
V. Horák, poslanec: Áno, pán predsedajúci. Ďakujem za slovo. Vážené dámy, vážení páni, dovoľte mi, aby som v zmysle zákona Národnej rady č. 350/1996 Z. z. o rokovacom poriadku Národnej rady Slovenskej republiky vystúpil k návrhu poslanca Národnej rady Slovenskej republiky Igora Šulaja na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov (tlač 1019), ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Preto sa Národná rada môže uzniesť na tom, že tento návrh prerokuje v druhom čítaní. Pán predsedajúci, prosím, otvorte rozpravu.
Šimečka, Michal, podpredseda NR SR (2024-02-06):
Ďakujem pekne. Pán poslanec Šmilňák.
Sloboda, Vladimír, poslanec NR SR (2017-09-13):
Ďakujem. Teraz sme videli názorne ďalší opäť nedostatok rokovacieho poriadku, lebo to dovysvetlenie malo, malo zmysel k tomu návrhu, takže ďakujem pani kolegyni za to dovysvetlenie. Mňa len mrzí, že kvôli jednému exotovi mení takýmto spôsobom zákon, lebo to je dosť podstatné, keď si potom nielen tie obce, ktoré možno nemajú ešte internet, hoci by ho mali mať, veď dávame do toho dosť veľa peňazí, ale aj tie obce, ktoré ten internet majú, a bavíme sa o veľkých obciach, to tiež budú môcť zverejňovať len na úradných tabuliach. Takže toto je len sťaženie všetkým obyvateľom, ktorí majú záujem o to, akým spôsobom sa so zeleňou v obciach nakladá. Takže kvôli jednému exotovi meniť takýmto spôsobom zákon, to je dosť divné. A čo sa týka tej druhej veci, nie každý človek bežný, ktorý má záujem o svoje okolie, vie priamo na tom ústnom pojednávaní sformulovať to, čo vlastne presne namieta, niekto sa lepšie vyjadruje v písomnej podobe, to znamená, že je takisto tento, tento návrh, neviem, prečo ho kolegyňa predložila. Ďakujem.
Číž, Miroslav, podpredseda NR SR (2015-12-11):
Pán poslanec Huba.
Zimenová, Zuzana, poslankyňa NR SR (2019-05-09):
Ďakujem za slovo. Ďakujem ti, pán poslanec, za tvoj príspevok. Ja sa stotožňujem s tvojimi pripomienkami, tak ako sa stotožňujem aj s pripomienkami predchádzajúceho rečníka Braňa Gröhlinga z nášho poslaneckého klubu. Ja sama som veľmi znechutená prístupom ministerky Lubyovej a koaličných poslancov, ktorí nasilu pretláčajú takýto nekvalitný zákon. Ja bývam kritická k učiteľom, ktorí nechcú na sebe pracovať, ktorí sa nechcú učiť novým prístupom, ignorujú moderné trendy vo výučbe, ignorujú vzdelávacie potreby detí, aj takých učiteľov v systéme máme. A ja otvorene vždy takúto, takýto prístup učiteľov kritizujem a bola by som prvá, ktorá by podporila takýto návrh zákona o pedagogických zamestnancoch, ktorí by práve týchto učiteľov motivoval k skvalitneniu ich práce. To však tento návrh vôbec neponúka. Tento návrh nie je zárukou, že učitelia dostanú nielen peniaze za svoju aktivitu, ale aj potrebný servis v školách, potrebnú pomoc zameranú na uľahčenie čoraz ťažšej práce so zvyšujúcim sa počtom detí so špeciálnymi výchovno-vzdelávacími potrebami napríklad, že dostanú skutočne to, čo potrebujú. Ale naopak, oni upozorňujú na to, že ešte tento návrh zákona zhorší ich situáciu. Citujem z ich otvoreného listu, ktorý sme dostali: „Každý rok výrazne narastá nedostatok učiteľov. Pomôžte, prosím, zastaviť proces odchodu tých najlepších. Pokúste sa presadiť dôkladnú prípravu komplexného a moderného zákona v úzkej spolupráci s pedagógmi. Žiadame vás, aby bol tento zákon vrátený vláde.“ To je pre mňa dostatočné na to, aby som tento návrh nepodporila. Viac nemám ani k tomu čo dodať.
Hrušovský, Pavol, podpredseda NR SR (2010-10-14):
Pán poslanec Kalist.
Jurzyca, Eugen, minister školstva, vedy, výskumu a športu SR (2011-05-19):
Ďakujem. Zopakujem, že štát si svoju prácu chce urobiť poctivo, a to najmä na výdavkovej stránke, súčasne teda úsporami, súčasne chce ale, aby sa zachoval hospodársky rast, a teda aby sa znižovala nezamestnanosť. A z takejto úvahy vychádza návrh, o ktorom hovoríme, ak by sa zvyšovali priame dane, ohrozil by sa hospodársky rast a zamestnanosť oveľa viac, než keď by sa zvýšili dane z nehnuteľností. Navyše platí to, čo už hovoril pán podpredseda vlády, že ak by došlo, to ešte nie je isté, rozhodne o tom snemovňa, ku zvýšeniu, tak by sa to dalo urobiť progresívnym spôsobom tak, aby na to nedoplatili všetci plošne.
Paška, Pavol, predseda NR SR (2013-09-18):
Vaša reakcia, pán poslanec.
P. Hrušovský, predseda NR SR: (2005-09-22):
Poprosím pána poslanca Pavelku, aby z poverenia výboru pre obranu a bezpečnosť Národnú radu informoval o stanovisku výboru k predloženému návrhu pána poslanca Kaliňáka.
Laššáková, Jana, podpredsedníčka NR SR (2015-02-06):
Vyhlasujem všeobecnú rozpravu za skončenú. Pán navrhovateľ, chcete zaujať stanovisko k rozprave? (Reakcia navrhovateľa.) Ďakujem. Pán spravodajca tiež nie. Prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona má tlač 1357. Návrh na jeho pridelenie na prerokovanie výborom je v rozhodnutí č. 1364. Opäť dávam slovo pánovi poslancovi Brockovi, aby návrh zákona uviedol. Nech sa páči, pán poslanec.
Hrnko, Anton, poslanec NR SR (2018-06-13):
Ja len ukazujem, že to môžu... (Prerušenie vystúpenia predsedajúcou.)
Danko, Andrej, podpredseda NR SR (2024-02-13):
Vážené pani poslankyne, vážení páni poslanci, otváram ôsmy rokovací deň deviatej schôdze Národnej rady Slovenskej republiky. Poprosím o kľud v sále. Na dnešnom rokovacom dni o ospravedlnenie požiadali poslanci Krajčí, Krátky, Majerský, Remišová, Vaľová. O ospravedlnenie neúčasti z dôvodu PN požiadali poslanci Mikloško, Sokol. Na zahraničnej pracovnej ceste sú poslanci Hargaš, Kišš, Petrík. Podľa ohlasovanej zmeny programu pristúpime k druhému čítaniu o vládnom návrhu zákona, ktorým sa mení a dopĺňa zákon číslo 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 51, spoločná správa výborov má tlač 51a. Prosím ministra financií Slovenskej republiky Ladislava Kamenického, aby vládny návrh zákona odôvodnil. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony , tlač 51.)
Bugár, Béla, podpredseda NR SR (2017-04-07):
Takže nech sa páči, pani poslankyňa Jurinová. Ešte pred tým, pán poslanec Vašečka, viete, že v predchádzajúcej schôdzi dokonca aj opoziční kolegovia hovorili o tom istom, že niektorí neboli tu celú noc a potom ráno prišli svieži. A to isté pripomínal kolega Hrnčiar, možnože aj menovite. Do rozpravy sa hlási predseda Národnej rady. Nech sa páči.
B. Bugár, podpredseda NR SR: (2006-04-20):
Otváram rozpravu a pýtam sa, či sa  hlási niekto do rozpravy. (Reakcia z pléna.) Áno, pán poslanec Šulaj bol písomne prihlásený, je to moja chyba. A pýtam sa, či sa hlási ešte okrem pána poslanca niekto. Nech sa páči, pán poslanec, vyzerá to tak, že vy ste jediný. Končím možnosť sa prihlásiť ústne do rozpravy. Pán poslanec Šulaj, nech sa páči, môžete vystúpiť.
Kučera, Karol, poslanec NR SR (2022-03-24):
Takže veľmi pekne by som sa chcel všetkým poďakovať kolegom, či už z koalície, alebo z opozície, samozrejme, aj členom výboru, kde vlastne táto novela prešla veľmi hladko. Takže ďakujem, že sa zaujímate o túto tému a že toho bolo povedaného dosť, lebo, teraz myslím v tejto rozprave, lebo naozaj tu zaznieva pomerne málo okolo toho, ale si myslím, že je to také povzbudzujúce ako do ďalších rozpráv možnože túto tému častejšie otvárať. Takže ďakujem ešte raz.
Pčolinský, Peter, podpredseda NR SR (2023-02-03):
Pán poslanec Kučera.
Laurenčík, Milan, podpredseda NR SR (2020-06-09):
Ďakujem. Teraz sa pýtam, či sa chce niekto prihlásiť do rozpravy ústne. Končím možnosť, sedem poslancov sa prihlásilo. Nech sa páči, pán poslanec Alojz Baránik.
Pellegrini, Peter, predseda NR SR (2015-04-16):
S reakciou na vaše vystúpenie s faktickými poznámkami štyria páni poslanci, piati, pán Radošovský – končím možnosť prihlásiť sa s faktickými poznámkami – bol posledný. Prvý pán poslanec Martvoň. Nech sa páči.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 143 poslancov, za 127, proti 13, zdržali sa 3. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Hrnčiar, Andrej, podpredseda NR SR (2018-02-08):
Pani poslankyňa, nechcete doplňujúcu otázku, takže budeme pokračovať otázkou č. 2, ktorú položil pán poslanec Juraj Blanár ministrovi zdravotníctva Slovenskej republiky Tomášovi Druckerovi: „Vážený pán minister, v súvislosti s ukončeným hospodárskym rokom štátnej Všeobecnej zdravotnej poisťovne vás chcem požiadať o stanovisko, ako hodnotíte napĺňanie ozdravného plánu tejto poisťovne. Aké ďalšie kroky pripravuje ministerstvo pre rok 2018?“
Laurenčík, Milan podpredseda NR SR (2021-03-16):
Pani poslankyňa, musíte sa vyjadrovať k príspevku pani Cigánikovej.
Grendel, Gábor, podpredseda NR SR (2020-12-08):
Ďakujem, pán minister. Želá si záverečné slovo pán spravodajca? Áno. Nech sa páči.
Cigániková, Jana, poslankyňa NR SR (2017-12-01):
Ďakujem veľmi pekne. Ja to urobím tak, že ja sa prihlásim do ústnej, pretože tých pripomienok bolo tak veľa. Veľmi rada by som na všetky odpovedala. Jediné, na čo odpoviem s úsmevom, je pán Janckulík. Ste normálny? Práve ste udal sám seba, že ste dali zlý pozmeňovák a mne za to nadávate. Ja len tak akože mimochodom. A k tým ostatným relevantným veciam. Ja sa prihlásim do ústnej a na každú jednu odpoviem, lebo boli k veci. Ďakujem pekne.
M. Číž, podpredseda NR SR: (2007-03-29):
Vážené kolegyne, kolegovia, pýtam sa teraz, kto sa hlási do rozpravy ústne. Páni poslanci Lipšic, Šimko, Belásová, Kužma. Uzatváram možnosť prihlásiť sa do rozpravy ústne. Slovo má pán poslanec Lipšic.
Laššáková, Jana, podpredsedníčka NR SR (2013-04-16):
Pán poslanec Blaha, nech sa páči.
Glváč, Martin, podpredseda NR SR (2019-10-18):
S reakciou pán poslanec Pčolinský.
Grendel, Gábor, podpredseda NR SR (2022-02-22):
Pán poslanec Kotleba.
Pellegrini, Peter, predseda NR SR (2023-12-19):
Pani poslankyňa Števulová.
Pellegrini, Peter, predseda NR SR (2015-09-29):
Ďakujem pekne. Pani poslankyňa, budete reagovať na faktickú? (Reakcia z pléna.) Nie. Ďakujem pekne. Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne. Nikto sa nehlási do rozpravy. Vyhlasujem rozpravu o tomto bode za skončenú. Pán minister, chcete zaujať stanovisko k rozprave? (Reakcia navrhovateľa.) Áno, krátko, nech sa páči.
Blahová, Natália, poslankyňa NR SR (2019-09-13):
... reagovať na pána Podmanického, ktorý sa zoberal tým, aký je ťažký život predsedu poslaneckého klubu. Ale, viete, aký je ťažký život predsedu vášho poslaneckého klubu pána Fica? Jeho život je tak brutálne ťažký, že on už dokonca nemôže chodiť ani normálne po uliciach, nieto do Národnej rady, nieto obhajovať svojho vlastného premiéra, s ktorým si až tak vraj celkom dobre nerozumie, čo už teda presakuje aj na verejnosť. Čiže aj tým, že tu nie je, dáva dosť dobre najavo, aký je ťažký život predsedu poslaneckého klubu, keď je šéfom strany, a pritom nie šéfom vlády. Takže pozametáme si pred vlastným prahom. No a, pán Blaha, vašich šesť poslancov, to je naozaj výsmech. Hovorím, keď tu sedel Fico pri odvolávačke, do nohy, báli ste sa rozprávať. My sme sa čudovali, opoziční poslanci, že čo je naraz v sále taká kultúra a ticho. Pretože vy ste sa báli rozprávať, keď on tu bol. Nikto nešumel, nikto nevykrikoval. Vy ste sa báli dýchať. A teraz tu máte šesť poslancov, ktorí obhajujú tohoto premiéra. To už hovorí samo o jeho bezmoci. To nie je moc, to je bezmoc, čo vy tu manifestujete. A preto hovoríme, slabý premiér je nebezpečný premiér, lebo mafia vám dýcha na krk! Ďakujem!
Grendel, Gábor, podpredseda NR SR (2020-11-27):
Otváram rozpravu k tomuto bodu programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne do rozpravy. Nikto. Ale v zmysle rokovacieho poriadku požiadal o slovo pán podpredseda Národnej rady Juraj Šeliga.
K. Tóthová, poslankyňa: (2005-03-21):
Pán minister, toto by ste mohli tvrdiť, ak by ste spravili výpočet dopadov na jednotlivé skupiny študujúcich. Ten výpočet by bol síce na dnes študujúcich, ale by to dalo akú takú vzorku, ako bude podporovaná skupina študentov sociálnymi štipendiami a podobne. Mňa veľmi zarazilo, že ste 19. marca do tlače Pravda dali svoje stanovisko k názorom, ktoré tu hovoria poslanci, a tieto názory sa veľmi zhodujú, čiže nie sú to ojedinelé názory, sú to názory veľkého počtu poslancov. Budem vás citovať: „V rozprave neodzneli žiadne rozumné argumenty.“ Pán minister, to je taký arogantný postoj k názorom poslancov, aký skutočne by nemal odznieť z úst pána ministra. Ale vaše stanoviská, vaše postoje sú už zrejmé a ja vám môžem len toľko povedať, sledujem rozpravu, po prvýkrát v nej vystupujem, nechcela som ešte doteraz vystúpiť, ale môžem vám povedať, že vlastne odznieva to, čo som uviedla pri návrhu na vyslovenie vašej dôvery pri nespokojnosti s vašou interpeláciou.
Pčolinský, Peter, podpredseda NR SR (2023-02-07):
Teraz sa konečne dostal k slovu písomne prihlásený pán poslanec Marián Saloň. Nech sa páči, pán poslanec, dvadsať minút máte k dispozícii.
P. Paška, predseda NR SR: (2008-02-14):
(Hlasovanie.) 129 prítomných, 76 za, 53 sa zdržalo. Konštatujem, že tento návrh sme schválili. Otváram rozpravu v rámci tretieho čítania. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Budeme hlasovať v treťom čítaní o návrhu zákona ako o celku.
Jurinová, Erika, podpredsedníčka NR SR (2013-09-05):
Máme tu pána ministra, takže končí prestávka. Nech sa páči, pán poslanec, dokončite svoju interpeláciu.
Laššáková, Jana, podpredsedníčka NR SR (2013-01-29):
Ďakujem, pán spravodajca. Prerušujem rokovanie o tomto bode programu a teraz vyhlasujem krátku prestávku do 17.08 hod. a potom pristúpime k hlasovaniu o prerokovaných bodoch programu a potom budeme hlasovať v tajnej voľbe, voľbe predsedu Správnej rady Ústavu pamäti národa. (Prestávka.) (Po prestávke.)
Danko, Andrej, predseda NR SR (2017-12-05):
S reakciou pani poslankyňa Verešová.
Hrnčiar, Andrej, podpredseda NR SR (2017-02-01):
Ďakujem. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pani poslankyňa Zemanová.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme o tomto návrhu. (Hlasovanie.) Prítomných 146 poslancov, za 63, proti 19, zdržalo sa 63 poslancov, 1 nehlasoval. Návrh sme neschválili. Prosím teraz pána poslanca Gröhlinga, aby ako spravodajca gestorského výboru pre vzdelávanie, vedu, mládež a šport uviedol hlasovanie v prvom čítaní o návrhu poslancov na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve (tlač 605). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 605.)
Sabo, Michal, poslanec NR SR (2023-12-13):
Vďaka za slovo. Pán Mikulec, točíme sa v mnohých témach opakovane a mnohí rečníci a rečníčky sa vyjadrujú zo svojho uhlu pohľadu, ale mňa zaujalo to, ako ste adresovali ministra životného prostredia, ktorý, ste ho vyzvali, aby nám porozprával teda, že čo zažil na klimatickom samite v Dubaji. Podľa toho, ako som sledoval jeho sociálne siete, tak na klimatickom globálnom samite riešil medvede a vlky, lebo veď to dáva zmysel, a ja nepočujem, že by rozprával o zelenej transformácii, pritom zelená transformácia je enormná príležitosť, na ktorú má Slovensko do roku 2030 pätnásť miliárd eur, dokonca vyše pätnásť miliárd eur, ktoré sú určené špeciálne na tento účel, táto vláda ju nevníma ako príležitosť. Zelená transformácia nie je žiaden výmysel, to nie je nejaká roztopaš, ktorú musíme pretrpieť, najvyspelejšie krajiny sveta to pochopili, masívne investujú do zelenej transformácie. Každej príčetnej vláde na svete je jasné, že keď sa chopí tejto príležitosti, tak bude o pár rokov úspešnou konkurencieschopnou krajinou. Jednoducho zelená transformácia je príležitosť, ako dohnať investičný dlh v priemysle, ako zlepšiť energetickú efektívnosť domácností, ako pomôcť ekonomike aj vďaka rozsiahlym investíciám, ako vytvárať nové príležitosti na podnikanie, ako rozvíjať regióny. Na túto transformáciu, opakujem to, má Slovensko pätnásť miliárd eur do roku 2030 špeciálne určené na tento účel. No a o zelenej transformácii minister životného prostredia, teda ako som povedal, nerozpráva. Rozpráva o vlkoch, rozpráva o medveďoch, rozpráva o spaľovniach odpadu, stretáva sa s lobistami, jeden jeho štátny tajomník hovorí o rušení národných parkov, druhý štátny tajomník, ten by mohol napríklad intronizovať životné prostredie na ministerstve životného prostredia, aspoň na niečo by bol užitočný. Takže tak. (Reakcia z pléna.) Ďakujem.
M. Gibalová, poslankyňa: (2008-09-11):
Vážim si aj snahu zapracovať niektoré pripomienky do konečnej podoby, ktorú máme, do terajšej konečnej podoby, ktorú máme dnes na stole a verím, že spoločne v komunikácii so združeniami zdravotne postihnutých občanov Slovenskej republiky a v odbornej diskusii, vo vecnej a odbornej diskusii, najmä vo výbore pre sociálne veci a bývanie budeme poslanci načúvať a vzájomne odborne diskutovať a vylepšíme tento predložený návrh zákona. Má dobré veci a myslím, že sú tu aj niektoré ustanovenia, ktoré si treba všimnúť. Napríklad výška príjmov cez násobky životného minima, ďalej by sme mohli hovoriť odbornejšie a diskutovať o vekovej hranici na poskytovanie peňažného príspevku na osobnú asistenciu, ďalej vidím ako problém peňažný príspevok na opatrovanie, problém posudkovej činnosti, ďalej by sme mohli odborne hovoriť aj o participácii rodinných príslušníkov, resp. vylúčení rodinných príslušníkov z výkonu osobnej asistencie a možno, nazdávam sa, že by sme aj po skúsenostiach a rozhovoroch s mnohými zdravotne postihnutými, ktorí sa cítia byť diskriminovaní, rozšíriť zoznam ochorení s nižším percentom výskytu. To sú také základné veci z navrhnutého zákona, ktoré som si všimla, nebudem opakovať tie body alebo tie poznámky a pripomienky, na ktoré poukázala moja predrečníčka. Takže predpokladám, že naozaj vo výbore pre sociálne veci a bývanie tento návrh zákona doladíme a vylepšíme v prospech ťažko zdravotne postihnutých občanov. Ďakujem.